Calf of Eday

Calf of Eday (norrønt: Kalfr; Anderson (1873), s. 176 skotsk: Cauf o Aidee) "Map of Scotland in Scots (PDF), Guide and gazetteer er en ubebodd øy i den skotske øygruppen Orknøyene og ligger nord for øya Eday. Den er kjent for sitt dyreliv og forhistoriske ruiner. Utvinning av salt skjedde på øya fra 1600- til 1800-tallet. Rester etter dette kan fremdeles sees.

 Etymologi 
Nordboerne fra Norge ga dyrenavn til noen øyer, særskilt til de små øyer ved siden av en større, andre eksempler er Calf of Man, en liten øy som henger etter den større øya Man som en kalv til kvige og det større skjæret Horse of Copinsay. Øynavnet i norrøn tid var altså Kalfr, «kalv». Eday er et navn som er avledet  fra norrøne eið og betyr «Eide-øya». Haswell-Smith (2004), s. 386 Waugh (2010), s. 550

På 1600-tallet ble Eday også kjent som «Heth Øy» og navnet Calf ble er registrert av den nederlandske kartografen Joan Blaeu som «Calf of Heth Øy».Blaeu, Johan (1654): «Orcadum and Shetlandiæ» i Irvine (2006), s. 33

 Historie 
Det er en neolitisk steinhus (cairn) med et indre kammer i sørvest med utsikt over Calf Sound, som skiller øya fra Eday. Det er rektangulær i formen og ble gravd ut i 1936–37 og inneholder et lite kammer med to avdelinger og et større med fire boder som har egen inngang og trolig ble lagt til på et senere tidspunkt.Noble (2006), s. 116–117 To lignende strukturer har blitt identifisert i nærheten sammen med ulike andre gamle ruiner.Ordnance Survey: Landranger map sheet 5, Orkney (Northern Isles) (Map). Ordnance Survey. 2008. ISBN 9780319228111.

Fra 1600- til 1800-tallet var Calf of Eday lokaliseringen av et saltverk,Stewart, Walter (1640-tallet): «New Choreographic Description of the Orkneys», i Irvine (2006), s. 24 restene av det kan fortsatt sees nord for steinhusene.

Piraten John Gow og hans menn raidet huset Hall of Clestrain med suksess 10. februar 1725, men da de forsøkte å angripe Carrick House på Eday, løp de på grunn på Calf of Eday, hvor de ble tatt til fange. «Overview of John Gow», Gazetteer for Scotland«John Gow - The Orkney Pirate» , Orkneyjar

 Referanser 

 Litteratur 
 Anderson, Joseph, red. (1873): The Orkneyinga Saga. Overs. Jón A. Hjaltalin & Gilbert Goudie. Edinburgh. Edmonston and Douglas. The Internet Archive.
 Haswell-Smith, Hamish (2004): The Scottish Islands. Edinburgh: Canongate. ISBN 978-1-84195-454-7.
 Irvine, James M., red. (2006): The Orkneys and Schetland in Blaeu's Atlas Novus of 1654. Ashtead. James M. Irvine. ISBN 0-9544571-2-9
 Noble, Gordon (2006) Neolithic Scotland: Timber, Stone, Earth and Fire. Edinburgh University Press. ISBN 0-7486-2338-8
 Waugh, Doreen (2010): «On eið-names in Orkney and other North Atlantic islands», i Sheehan, John & Ó Corráin, Donnchadh: The Viking Age: Ireland and the West. Proceedings of the Fifteenth Viking Congress. Dublin. Four Courts Press. ISBN 978-1-84682-101-1

Eksterne lenker
 Joint Nature Conservation Committee: Calf of Eday 

Kategori:Øyer på Orknøyene